ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
গ্রামীণ সমস্যা ও তার সমাধান সম্পর্কে সচেতনতা গড়ে তোলার প্রয়োজনীয়তার ওপর জোর দেওয়া হয়েছে ন্যাশনাল সোশ্যাল অর্গানাইজেশন অ্যান্ড ইনস্টিটিউটের সম্মেলনে
কলকাতা, ৭ নভেম্বর, ২০১৯
কলকাতায় আজ ভারত আন্তর্জাতিক বিজ্ঞান উৎসবের  অঙ্গ হিসেবে সেন্ট্রাল গ্লাস অ্যান্ড সেরামিক রিসার্চ ইনস্টিটিউট -এর অধিকর্তা ডঃ কে মুরলীধরন ন্যাশনাল সোশ্যাল অর্গানাইজেশন অ্যান্ড ইনস্টিটিউটের সম্মলনের উদ্বোধন করলেন। গ্রামীণ সমস্যাগুলির সমাধানে প্রযুক্তির ব্যবহার বিষয়ে প্রতিষ্ঠানগত সহযোগিতা এবং জ্ঞানের আদানপ্রদান ও সক্ষমতা বৃদ্ধির প্রয়োজনীয়তার ওপর আলোকপাত করা হয় এই অনুষ্ঠানে।
উদ্বোধনী ভাষণে ডঃ কে মুরলীধরন প্রযুক্তি এবং এর ব্যবহার বিষয়ে সচেতনতা তৈরির ক্ষেত্রে সিজিসিআরআই-এর ভূমিকার বিস্তারিত ব্যাখ্যা করেন। বিজ্ঞান ভারতীর বিশেষ উপদেষ্টা শ্রী এ জয়কুমার তাঁর ভাষণে বলেন, ভারতের বিভিন্ন ধরনের নাগরিকদের বিভিন্ন ধরনের মানসিকতা। সেজন্য জাতীয় স্তরের সামাজিক প্রতিষ্ঠানগুলির দায়িত্ব রয়েছে ইতিবাচক রূপান্তরের উদ্যোগ নিতে গুরুত্বপূর্ণ ভূমিকা পালন করার।
এনএসওআইএম সম্মেলনের উদ্দেশ্য, বিজ্ঞান ও প্রযুক্তির মাধ্যমে দেশ গঠনে বিজ্ঞান চর্চা করে এমন সংস্থা এবং প্রতিষ্ঠানগুলি বিশেষ করে, তৃণমূল স্তরে যারা স্বেচ্ছায় উন্নয়নের কাজ করে এমন সংস্থাগুলিকে যুক্ত করা। এই তিনদিনের সম্মেলনের উদ্দেশ্য, সাধারণ মানুষের জন্য উপকারী এমন পণ্য আবিষ্কারক গবেষণা প্রতিষ্ঠানগুলির প্রযুক্তি, পদ্ধতি এবং উদ্ভাবনী ভাবনা নিয়ে আলোচনা করা।
‘ইউএন-এসডিজিস ইন ইন্ডিয়ান কনটেক্সট : ভিশন ২০২২, সেভেন্টি ফিফ্থ ইয়ার অফ ইন্ডিয়ান ইন্ডিপেন্ডেন্স’ বা ভারতের স্বাধীনতার ৭৫তম বর্ষে ২০২২-এর মধ্যে ভারতের জন্য রাষ্ট্রসঙ্ঘ নির্দিষ্ট দীর্ঘস্থায়ী উন্নয়নের লক্ষ্যের ভাবনা বিষয়ে আলোচনা মহারাষ্ট্রের নিম্বলকর এগ্রিকালচারাল রিসার্চ ইনস্টিটিউট -এর ডঃ অনিল রাজবংশী সাধারণ মানুষের বিভিন্ন অভাব যেমন, বিদ্যুৎ, পানীয় জল এবং গ্রামীণ ভারতের পরিচ্ছন্নতার বিষয়ে আলোচনা করেন। এইসব সমস্যার মোকাবিলায় এনএআরআই-এর উদ্যোগের বিষয় বলতে গিয়ে তিনি বিভিন্ন প্রযুক্তি যেমন, পরিবেশ-বান্ধব রান্নার স্টোভ, সৌরশক্তি চালিত জল পরিশোধন যন্ত্র, মোটরচালিত সাইকেল রিকশ’ এবং ব্যাটারিচালিত ছোট কৃষি সংক্রান্ত যন্ত্র নিয়ে আলোচনা করেন।
সভায় পৌরোহিত্য করেন আইসিএআর-আইএআরআই-এর যুগ্ম অধিকর্তা ডঃ জে পি শর্মা। তিনি বলেন, খাদ্য উৎপাদন যথেষ্ট কিন্তু, গ্রামের উন্নতির জন্য আয় বাড়ানোর উপযোগী পরিবেশ তৈরি করার জন্য কৃষকদের প্রশিক্ষণ দেওয়া জরুরি। কলকাতার এনবি ইনস্টিটিউট অফ রুরাল টেকনলজির ডঃ এস পি গন চৌধুরি উন্নত জীবনযাপনের জন্য প্রয়োজনীয় উপকরণ গ্রামীণ সমাজে পৌঁছে দিতে সংস্থাগুলির ভূমিকা নিয়ে আলোচনা করেন। ইউএনডিপি-র তরফে শ্রী কৃষ্ণ ভালচন্দ্র দীর্ঘস্থায়ী উন্নয়নের লক্ষ্য নিয়ে বলতে গিয়ে বলেন, দেশের উন্নয়নের জন্য দূরদর্শিতার গুরুত্ব রয়েছে। সিএসআইআর-সিজিসিআরআই-এর ডঃ এইচ এস ত্রিপাঠি গ্রামীণ মৃৎশিল্প এবং সেরামিক ক্ষেত্রে প্রযুক্তি নিয়ে আলোচনা করেন। তিনি বলেন, এই শিল্প গ্রামের মানুষের আয় বৃদ্ধির সহায়ক হয়েছে।
CG/AP/DM
(Visitor Counter : 35
রেলমন্ত্রক
দুর্গা পুজো, লক্ষ্মী পুজো ও কালী পুজোর সময় কম্পিউটার চালিত কার্যালয়গুলির কাজের সময়সীমা
কলকাতা, ১২ অক্টোবর, ২০২১
দক্ষিণ পূর্ব রেলের পক্ষ থেকে জানানো হয়েছে, কলকাতা ও হাওড়া অঞ্চলে কম্পিউটার চালিত আসন সংরক্ষণ কেন্দ্রগুলি দুটি শিফটে খোলা থাকে। তবে, আগামী ১৩ থেকে ১৫ অক্টোবর দুর্গা পুজো উপলক্ষে, আগামী ২০ অক্টোবর লক্ষ্মী পুজো উপলক্ষে এবং চৌঠা নভেম্বর কালী পুজো উপলক্ষে কেবল একটি শিফট চালু থাকবে। এই আসন সংরক্ষণ কেন্দ্রগুলিতে উল্লিখিত দিনে সকাল ৮টা থেকে বেলা দুটো পর্যন্ত পরিষেবা পাওয়া যাবে।
SSS/BD/AS/
(Visitor Counter : 14
অর্থমন্ত্রক
সিকিউরিটি অ্যান্ড এক্সচেঞ্জ বোর্ড অফ ইন্ডিয়া এবং মঙ্গোলিয়ার ফিনান্সিয়াল রেগুলেটরি কমিশনের মধ্যে দ্বিপাক্ষিক সমঝোতাপত্র স্বাক্ষরের প্রস্তাবে মন্ত্রিসভার অনুমোদন
নয়াদিল্লি, ০৮ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভার বৈঠকে সিকিউরিটি অ্যান্ড এক্সচেঞ্জ বোর্ড অফ ইন্ডিয়া  এবং মঙ্গোলিয়ার ফিনান্সিয়াল রেগুলেটরি কমিশন  – এর মধ্যে দ্বিপাক্ষিক সমঝোতাপত্র স্বাক্ষরের প্রস্তাব অনুমোদিত হয়েছে।
সেবির মতো মঙ্গোলিয়ার এফআরসি ইন্টারন্যাশনাল অর্গানাইজেশন অফ সিকিউরিটিজ কমিশন – এর বহুপাক্ষিক সমঝোতাপত্রে স্বাক্ষর করেছে। অবশ্য, বহুপাক্ষিক এই সমঝোতাপত্রে কারিগরি সহায়তার বিষয়ে কোনও সংস্থান নেই। সেবি এবং মঙ্গোলিয়ার এফআরসি প্রতিষ্ঠানের মধ্যে এই সমঝোতাপত্র স্বাক্ষরিত হলে তা সিকিউরিটিজ বা অর্থ-ব্যবস্থার নিরাপত্তা সম্পর্কিত বিধি ব্যবস্থাগুলি কার্যকরভাবে প্রয়োগের ক্ষেত্রে পারস্পরিক তথ্য আদান-প্রদান ব্যবস্থা আরও মজবুত হবে। এমনকি, কারিগরি সহায়তার ক্ষেত্রেও এই সমঝোতাপত্র গুরুত্বপূর্ণ ভূমিকা নেবে। কারিগরি সহায়তা উভয় কর্তৃপক্ষকেই মূলধনী বাজার, দক্ষতা বৃদ্ধি এবং কর্মীদের প্রশিক্ষণ সম্পর্কিত বিষয়গুলিতে পারস্পরিক আলাপ-আলোচনায় সাহায্য করবে।
ভারতে সিকিউরিটি মার্কেট বা অর্থ বাজার ব্যবস্থার নিয়ন্ত্রণে সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া অ্যাক্ট ১৯৯২ অনুসারে সেবি গড়ে তোলা হয়। এ ধরনের একটি প্রতিষ্ঠান গড়ে তোলার উদ্দেশ্যই ছিল লগ্নিকারীদের স্বার্থ সুরক্ষা ও দেশে অর্থ বাজার ব্যবস্থার নিয়ন্ত্রণ তথা প্রসার ঘটানো। অন্যদিকে, মঙ্গোলিয়ার ফিনান্সিয়াল রেগুলেটরি কমিশন একটি সংসদীয় কর্তৃপক্ষ হিসাবে ২০০৬ সালে স্থাপিত হয়। ব্যাঙ্ক-বহির্ভূত ক্ষেত্রের উপর তদারকি ও নিয়ন্ত্রণে এই প্রতিষ্ঠান গড়ে তোলা হয়। এক স্থিতিশীল ও মজবুত আর্থিক বাজার ব্যবস্থা গড়ে তোলার সঙ্গে মঙ্গোলিয়ার এই প্রতিষ্ঠানটি যুক্ত রয়েছে। উল্লেখ করা যেতে পারে, মঙ্গোলিয়ার এই প্রতিষ্ঠানটি পারস্পরিক সহযোগিতা ও কারিগরি সহায়তার জন্য দ্বিপাক্ষিক স্তরে একটি সমঝোতাপত্র স্বাক্ষরে সেবিকে অনুরোধ জানায়। এই অনুরোধের প্রেক্ষিতে কেন্দ্রীয় মন্ত্রিসভা দু’দেশের প্রতিষ্ঠানের মধ্যে দ্বিপাক্ষিক সমঝোতাপত্র স্বাক্ষরের প্রস্তাব অনুমোদন করেছে। এখনও পর্যন্ত বিভিন্ন দেশের মূলধনী বাজার নিয়ন্ত্রণমূলক কর্তৃপক্ষগুলির সঙ্গে সেবির ২৭টি চুক্তি স্বাক্ষরিত হয়েছে।
CG/BD/SB
(Visitor Counter : 88
কেন্দ্রীয়মন্ত্রিসভা
ন্যাশনাল হাউজিং ব্যাঙ্কে রিজার্ভ ব্যাঙ্কের শেয়ার মূলধনের জন্য ১,৪৫০ কোটি টাকা অনুমোদন করল কেন্দ্রীয় মন্ত্রিসভা
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ন্যাশনাল হাউজিং ব্যাঙ্কে  রিজার্ভ ব্যাঙ্কের শেয়ার মূলধনের জন্য প্রকৃত মূল্যে ১,৪৫০ কোটি টাকা দেওয়ার প্রস্তাব অনুমোদিত হয়েছে। ২০১৮-য় এই সংক্রান্ত সংশোধনীটি আনা হয়েছিল এনএইচবি আইন, ১৯৮৭-তে।
ভারতে আবাসিক আর্থিক সংস্থাগুলিকে উৎসাহ দিতে মুখ্য সংস্থা হিসেবে কাজ করার জন্য ন্যাশনাল হাউজিং বোর্ড গড়া হয়। মালিকানা সরকারের হাতে হস্তান্তরিত হওয়ায় এনএইচবি-র মোট আর্থিক অনুদান দেওয়ার ক্ষমতা আরও বৃদ্ধি পাবে। যার ফলে, আবাসনে যে সমস্ত সংস্থা ঋণ দেয়, তাদের সহায়তাও বৃদ্ধি পাবে। রিজার্ভ ব্যাঙ্ক থেকে মালিকানা সরকারের হাতে হস্তান্তরিত হওয়ার ফলে দেশের ব্যাঙ্কগুলির নিয়ন্ত্রক এবং এনএইচবি-র মালিক হিসেবে রিজার্ভ ব্যাঙ্কের ভূমিকাও আলাদা হবে। ২০১৮-১৯-এর বাজেট বরাদ্দ থেকেই এই ১,৪৫০ কোটি টাকা খরচ করা হবে। এই সুবিধা পাবে রিজার্ভ ব্যাঙ্ক এবং আবাসন ক্ষেত্র।
CG/AP/DM
(Visitor Counter : 71
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৮৩ কোটির মাইলফলক ছাড়িয়েছে
দেশে গত ২৪ ঘণ্টায় ৭১ লক্ষের বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৭.৭৭ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩১ হাজার ৯২৩
দেশে সুস্পষ্টভাবে করোনায় আক্রান্তের সংখ্যা ৩ লক্ষ ১ হাজার ৬৪০, যা দেশে মোট আক্রান্তের ০.৯০ শতাংশ
সাপ্তাহিক-ভিত্তিতে আক্রান্তের হার ২.১১ শতাংশ, যা গত ৯০ দিন ৩ শতাংশের নীচে
নয়াদিল্লি, ২৩ সেপ্টেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৭১ লক্ষ ৩৮ হাজার ২০৫। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৮৩ কোটি ৩৯ লক্ষ ৯০ হাজার ০৪৯-এর মাইলফলক ছাড়িয়েছে।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৭০,২০৫
৮৭,৮৫,৮৩৪
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৪৭,৩০৯
১,৪৬,৭১,২৪৪
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৩৩,৭৭,৭৬,২৮৯
৬,৬৯,১০,৩৪৭
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৫,৩৭,১৩,৬১০
৭,১৫,১৬,২৫০
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
৯,৮৩,০৫,৫৮৭
৫,৩৫,৯৩,৩৭৪
|
|
মোট
|
|
|
|
৮৩,৩৯,৯০,০৪৯
দেশে গত ২৪ ঘণ্টায় আরোগ্যলাভ করেছেন ৩১,৯৯০ জন। এর ফলে, মহামারী শুরুর সময় থেকে মোট সুস্থতার সংখ্যা ৩ কোটি ২৮ লক্ষ ১৫ হাজার ৭৩১।
একইভাবে, জাতীয়স্তরে সুস্থতার হার দাঁড়িয়েছে ৯৭.৭৭ শতাংশ। এই হার ২০২০-র মার্চ থেকে এযাবৎ সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৮৮ দিন দৈনিক আক্রান্তের সংখ্যা ৫০ হাজারের নীচে রয়েছে।
দেশে গত ২৪ ঘণ্টায় নতুন করে আক্রান্ত হয়েছেন ৩১ হাজার ৯২৩ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৩ লক্ষ ১ হাজার ৬৪০, যা মোট আক্রান্তের ০.৯০ শতাংশ। সুস্পষ্টভাবে আক্রান্তের এই সংখ্যা ২০২০-র মার্চ থেকে এযাবৎ সর্বনিম্ন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৫ লক্ষ ২৭ হাজার ৪৪৩টি নমুনা পরীক্ষা হয়েছে। এর ফলে, সামগ্রিকভাবে নমুনা পরীক্ষার সংখ্যা দাঁড়িয়েছে ৫৫ কোটি ৮৩ লক্ষ ৬৭ হাজার ০১৩।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.১১ শতাংশ, যা গত ৯০ দিন ৩ শতাংশের নীচে। একইভাবে, দৈনিক আক্রান্তের হার দাঁড়িয়েছে ২.০৯ শতাংশ। দৈনিক-ভিত্তিতে আক্রান্তের হার গত ২৪ দিন ৩ শতাংশের নীচে রয়েছে এবং গত ১০৭ দিন ৫ শতাংশের নীচে।
CG/BD/DM/
(Visitor Counter : 125
প্রধানমন্ত্রীরদপ্তর
প্রধানমন্ত্রী ২০২৩ হকি বিশ্বকাপ উদ্বোধন উপলক্ষে সকল অংশগ্রহণকারী দলকে শুভেচ্ছা জানিয়েছেন
নয়াদিল্লি, ১১ জানুয়ারি, ২০২৩
প্রধানমন্ত্রী শ্রী নরেন্দ্র মোদী ওড়িশায় ২০২৩ হকি বিশ্বকাপের উদ্বোধন উপলক্ষে সকল অংশগ্রহণকারী দলকে তাঁর শুভেচ্ছা জানিয়েছেন।
একটি ট্যুইট বার্তায় প্রধানমন্ত্রী বলেছেন :
“২০২৩-এর হকি বিশ্বকাপ ওড়িশায় শুরু হচ্ছে, সকল অংশগ্রহণকারী দলকে আমার আন্তরিক শুভেচ্ছা। এই প্রতিযোগিতা খেলোয়াড়ি মনোবৃত্তিকে আরও শক্তিশালী করুক এবং হকির মতো সুন্দর খেলাকে আরও জনপ্রিয় করে তুলুক। ভারত এই প্রতিযোগিতার আয়োজন করতে পেরে গর্বিত।”
(PG/AP/DM/
তথ্যওসম্প্রচারমন্ত্রক
কেন্দ্রীয় মন্ত্রী শ্রী অনুরাগ ঠাকুর দুবাই এক্সপোতে তেজস দক্ষতা প্রকল্পের সূচনা করেছেন
নতুন দিল্লি, ২৭ মার্চ, ২০২২
দু’দিনের দুবাই সফরে কেন্দ্রীয় মন্ত্রী শ্রী অনুরাগ ঠাকুর রবিবার  প্রবাসী ভারতীয়দের প্রশিক্ষণের জন্য একটি স্কিল ইন্ডিয়া আন্তর্জাতিক প্রকল্প ‘তেজস’ -এর সূচনা করেছেন। এই প্রকল্পের লক্ষ্য হল ভারতীয়দের দক্ষতা বৃদ্ধি এবং বিদেশে কর্মসংস্থানের সুযোগ সৃষ্টি। সংযুক্ত আরব আমিরশাহীতে দক্ষতা এবং বাজারের প্রয়োজন অনুযায়ী ভারতীয়দের কর্ম-উপযোগী করে তুলতেই এই উদ্যোগ নেওয়া হয়েছে।
এই প্রকল্পের সূচনা অনুষ্ঠানে কেন্দ্রীয় মন্ত্রী জানান, দেশে বহু তরুণ জনসংখ্যা রয়েছে। দেশ ও ভাবমূর্তি গঠনে উভয় ক্ষেত্রেই তরুণ সম্প্রদায় সবচেয়ে গুরুত্বপূর্ণ ভূমিকা পালন করে থাকে। তিনি বলেন, সরকারের লক্ষ্যই হল, দেশের মানুষের দক্ষতা বৃদ্ধি এবং বিশ্বের সামনে দক্ষ ভারতীয় কর্মী তুলে ধরা। শ্রী ঠাকুর আরও জানান, ভারত ও সংযুক্ত আরব আমিরশাহীর মধ্যে একটি গুরুত্বপূর্ণ অংশীদারিত্ব রয়েছে। এবিষয়ে প্রধানমন্ত্রী শ্রী নরেন্দ্র মোদীর দৃষ্টিভঙ্গির কথাও তুলে ধরেন তিনি। তেজসের লক্ষ্যই হল, প্রাথমিক পর্যায়ে সংযুক্ত আরব আমিরশাহীতে অন্তত ১০ হাজার দক্ষ ভারতীয় কর্মী গড়ে তোলা।
শ্রী অনুরাগ ঠাকুর এদিন ভারত এবং সংযুক্ত আরব আমিরশাহীতে চলচ্চিত্র ও বিনোদন ক্ষেত্রের সঙ্গে যুক্ত একাধিক শিল্পপতির সঙ্গে বৈঠক করেন। তিনি ই-ভিশন মিডিয়া অ্যান্ড এন্টারটেইনমেন্ট-এর সিইও মিঃ অলিভিয়ার ব্রামলির সঙ্গে বৈঠক করেন। এছাড়াও তিনি হাঙ্গামা ডিজিটাল মিডিয়ার প্রতিষ্ঠাতা শ্রী নীরজ রায়, টাটা প্লে-এর সিইও তথা কার্যনির্বাহী অধিকর্তা শ্রী হরিত নাগপালের সঙ্গেও বৈঠক করেন। শ্রী ঠাকুর বলেন, ভারত এবং সংযুক্ত আরব আমিরশাহী যৌথভাবে আজাদি কা অমৃত মহোৎসব-এর অনুষ্ঠান আয়োজন করতে পারে।
এদিন কেন্দ্রীয় মন্ত্রী আবুধাবি ফিল্ম কমিশনের ফিল্ম কমিশনার মিঃ হান্স ফ্রাইকিনের সঙ্গে আলোচনা করেন। এই অনুষ্ঠানে ভারতীয় প্যাভিলিয়নে প্রচুর মানুষ ভিড় জমাচ্ছেন বলেও উল্লেখ করেন কেন্দ্রীয় মন্ত্রী। তিনি বলেন, গণমাধ্যম এবং বিনোদন ক্ষেত্রের মাধ্যমে ভারত বিশ্বের দরবারে পৌঁছে গেছে। দেশের পোস্ট প্রোডাকশন ক্ষমতা এবং প্রতিভা এখন বিশ্বের অন্যান্য দেশের সমতুল্য।
পরে শ্রী ঠাকুর দুবাই এক্সপোতে ইন্ডিয়া প্যাভিলিয়ন পরিদর্শন করেন। সেখানে তিনি সংযুক্ত আরব আমিরশাহী সরকারের আন্তর্জাতিক সহযোগিতা বিষয়ক প্রতিমন্ত্রী রিম আল হাশিমির-এর সঙ্গে আলোচনা করেন। দুবাই এক্সপোতে হাজির হওয়ার পর কেন্দ্রীয় মন্ত্রীকে ঘিরে ভারতীয় প্যাভিলিয়নের বাইরে উৎসাহী প্রবাসী ভারতীয়দের ভিড় ছিল চোখে পড়ার মতো। এর পর কেন্দ্রীয় মন্ত্রী দুবাই এক্সপোতে সংযুক্ত আরব আমিরশাহী, সৌদি আরব এবং ইতালির প্যাভিলিয়নও পরিদর্শন করেন।
CG/SS/SKD/
(Visitor Counter : 117
বিদেশমন্ত্রক
কেন্দ্রীয় মন্ত্রিসভা “সুনির্দিষ্ট দক্ষ কর্মী” ক্ষেত্রে অংশীদারিত্বের বিষয়ে ভারত এবং জাপানের মধ্যে সহযোগিতা চুক্তি স্বাক্ষরে অনুমোদন দিয়েছে
নতুন দিল্লি, ০৬ জানুয়ারি, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা “সুনির্দিষ্ট দক্ষ কর্মী” সম্পর্কিত ব্যবস্থাপনা যথাযথ পরিচালনার জন্য অংশীদারিত্বের বিষয়ে একটি প্রাথমিক পরিকাঠামোয় ভারত ও জাপান সরকারের মধ্যে সহযোগিতা চুক্তি স্বাক্ষরে অনুমোদন দিয়েছে।
বিস্তারিত :
বর্তমানে এই সহযোগিতা চুক্তিতে জাপানের ১৪টি সুনির্দিষ্ট ক্ষেত্রে কাজ করার জন্য প্রয়োজনীয় দক্ষ ও জাপানী ভাষায় পারদর্শী ভারতীয় কর্মী পাঠানো এবং গ্রহণ করার বিষয়ে দুই দেশের মধ্যে অংশীদারিত্ব ও সহযোগিতায় একটি প্রাতিষ্ঠানিক ব্যবস্থাপনা স্থাপন করা সম্ভব হবে। এই ভারতীয় শ্রমিকদের জাপান সরকার “সুনির্দিষ্ট দক্ষ কর্মী” হিসেবে সেদেশে বসবাস করার মর্যাদা দেবে।
বাস্তবায়ন কৌশল :
সহযোগিতা চুক্তির আওতায় একটি যৌথ কার্যকরী গোষ্ঠী গড়ে তোলা হবে। যাঁরা এই সহযোগিতা চুক্তি বাস্তবায়নের বিষয়টি দেখভাল করবে।
বৃহত্তর প্রভাব :
এই সহযোগিতা চুক্তি মানুষের সঙ্গে মানুষের যোগাযোগ গড়ে তোলা, ভারত থেকে জাপানে দক্ষ কর্মী ও দক্ষ পেশাদার ব্যক্তি পাঠানোর সুযোগ বৃদ্ধি করবে।
সুবিধাভোগী :
১৪টি ক্ষেত্র যেমন নার্সিং কেয়ার বা সেবাযত্ন, ঘরবাড়ি পরিষ্কার, উপাদান প্রক্রিয়াকরণ শিল্প, বৈদ্যুতিক এবং বৈদ্যুতিন তথ্য সম্পর্কিত শিল্প, নির্মাণ, জাহাজ এবং জাহাজ সংক্রান্ত শিল্প, যানবাহন রক্ষণাবেক্ষণ, বিমান চলাচল, বাসস্থান বা লজিং, কৃষি কাজ, মৎস্য চাষ, খাদ্য এবং পানীয় উৎপাদন শিল্প, খাদ্য পরিষেবা শিল্পে দক্ষ ভারতীয় কর্মীরা জাপানে কাজ করার সুযোগ পাবেন।
সারওরসায়নমন্ত্রক
কৃষকদের স্বার্থে সরকার সারের সহায়ক মূল্য এককালীন বৃদ্ধি করে ঐতিহাসিক পদক্ষেপ গ্রহণ করেছে
নতুন দিল্লি, ২০ মে, ২০২১
কেন্দ্রীয় সার ও রসায়ন মন্ত্রী শ্রী সদানন্দ গৌড়া আজ আসন্ন খরিফ মরশুমে কৃষকদের স্বার্থে সারের ক্ষেত্রে ভর্তুকির হার বৃদ্ধির জন্য ঐতিহাসিক সিদ্ধান্ত নেওয়ায় প্রধানমন্ত্রী শ্রী নরেন্দ্র মোদীর প্রতি আন্তরিক কৃতজ্ঞতা প্রকাশ করেছেন। তিনি বলেছেন সরকারের এই সিদ্ধান্তে লক্ষ লক্ষ কৃষক উপকৃত হবেন।
সাম্প্রতিক মাসগুলিতে ডি অ্যামোনিয়াম ফসফেট  এবং ফসফরিক অ্যাসিড, অ্যামোনিয়া বা সালফারের মতো সার ও কাঁচামালের আন্তর্জাতিক দাম ৬০ থেকে ৭০ শতাংশ হ্রাস পেয়েছে। কিন্তু বৃদ্ধি পেয়েছে দেশীয় দাম।
এরই পরিপ্রেক্ষিতে সরকার কৃষকদের স্বার্থের কথা মাথায় রেখে তাঁদের কষ্ট লাঘব করার জন্য একটি তাৎক্ষণিক এবং সক্রিয় পদক্ষেপ গ্রহণ করেছে। গত ১৯ মে প্রধানমন্ত্রীর পৌরহিত্যে একটি উচ্চ পর্যায়ের বৈঠক হয়। ওই বৈঠকেই প্রধানমন্ত্রীর নির্দেশ দেন যে, সারের দাম বাড়ানো যাবে না। এসংক্রান্ত বৃদ্ধির বোঝা কেন্দ্রীয় সরকারই বহন করবে। কোভিড সময়কালে কৃষকদের স্বার্থে এককালীন ব্যবস্থা হিসেবে খরিফ মরশুমের জন্য তাই সারের ক্ষেত্রে ভর্তুকির হার ব্যাগ প্রতি ৫১১ টাকা থেকে বাড়িয়ে ১২১১ টাকা করা হয়েছে। অর্থাৎ ব্যাগ পিছু ৭০০ টাকা বাড়ানো হয়েছে।
CG/ SB
(Visitor Counter : 151
নারীওশিশুবিকাশমন্ত্রক
মহিলা ও শিশু মানব পাচার
নতুন দিল্লি, ০৮ ডিসেম্বর, ২০২১
ন্যাশনাল ক্রাইম রেকর্ডস ব্যুরো  মানব পাচার সহ অপরাধ সংক্রান্ত তথ্য সঙ্কলন করে 'ভারতে অপরাধ' শীর্ষক বিষয়ের ওপর একটি তথ্য প্রকাশ করেছে। এনসিআরবি-এর ওয়েবসাইট https://ncrb.gov.in -তে ২০২০ সাল পর্যন্ত এবিষয়ে সর্বশেষ তথ্য প্রকাশিত হয়েছে। ১০১৮ থেকে ২০২০-র মধ্যে ১৮ বছরের নীচে নারী ও শিশু পাচারের পরিসংখ্যান তুলে ধরা হয়েছে। পরিসংখ্যানে দেখা গেছে ২০১৮ সালে ১৮ বছরের নীচে নারী পাচারের সংখ্যা ছিল ১ হাজার ৬৪ এবং শিশু পাচারের সংখ্যা ছিল ৯৪১। এই সংখ্যা ২০১৯-এ কমে যায়। পরে ২০২০-তে ১৮ বছরের নীচে নারী পাচারের সংখ্যা আরও কমে ৭৮৪ এবং শিশু পাচারের সংখ্যা কমে ৭৫০-এ দাঁড়ায়।
পুলিশ এবং আইনশৃঙ্খলার বিষয় হলো দেশের সংবিধানের সপ্তম তফশিলের অধীনে রাজ্যের আওতাভুক্ত। আইনশৃঙ্খলা বজায় রাখার পাশাপাশি মানব পাচারের অপরাধ সহ এই ধরণের অপরাধের তদন্ত ও বিচারের দায়িত্ব সংশ্লিষ্ট রাজ্য সরকারের। এর জন্য যথাযথ আইনও রয়েছে। তবে স্বরাষ্ট্র মন্ত্রক বিভিন্ন উদ্যোগ এবং ব্যবস্থা গ্রহণ করে রাজ্য সরকারগুলিকে যথাযথ সাহায্য করে চলেছে। ২০২০ সালে স্বরাষ্ট্র মন্ত্রক বর্তমান মানব পাচার প্রতিরোধ ইউনিট -তে শক্তিশালী করার জন্য এবং দেশের সমস্ত জেলাকে এর আওতায় নিয়ে আসতে নতুন এএইচটিইউ স্থাপনের উদ্দেশ্যে রাজ্য এবং কেন্দ্রশাসিত অঞ্চলগুলিকে আর্থিক সহায়তা প্রদান করেছে। মানব পাচারের অপরাধ প্রতিরোধ ও মোকাবিলায় স্বরাষ্ট্র মন্ত্রক রাজ্য ও কেন্দ্রশাসিত অঞ্চল এবং সংশ্লিষ্ট পক্ষদের বিভিন্ন পরামর্শ ও নির্দেশিকা জারি করেছে। মানব পাচারের আন্তর্জাতিক সমস্যা মোকাবিলায় বাংলাদেশ, সংযুক্ত আরব আমিরশাহী, কম্বোডিয়া এবং মায়ানমারের সঙ্গে দ্বিপাক্ষিক সমঝোতাপত্র স্বাক্ষর করেছে। নারী ও শিশু উন্নয়ন মন্ত্রক 'ব্যক্তি পাচার ' বিল নামে একটি বিস্তৃত আইন প্রণয়ন করেছে।
রাজ্যসভায় আজ এক প্রশ্নের লিখিত উত্তরে একথা জানিয়েছেন, কেন্দ্রীয় নারী ও শিশুকল্যাণ মন্ত্রী শ্রীমতী স্মৃতি জুবিন ইরানি।
CG/SS/SKD/
(Visitor Counter : 986
বিজ্ঞানওপ্রযুক্তিমন্ত্রক
বর্তমান অক্সিজেন সংকটে মূল্যবান বিকল্প হল ওইইউ
সিএসআইআর-সিএমইআরআই প্রযুক্তি ব্যবহারে দেশীয় উৎপাদক-প্রস্তুত বহনযোগ্য অক্সিজেন কনসেনট্রেটর সংগ্রহে পিএম কেয়ার্স তহবিলের অর্থ মঞ্জুর করল কেন্দ্র
কলকাতা, ৪ মে, ২০২১
দুর্গাপুরের সিএসআইআর-সিএমইআরআই-এর অধিকর্তা অধ্যাপক  হরিশ হিরানী আজ একটি ওয়েবিনারে বক্তব্য রেখে বলেছেন, আমাদের দেশ পর্যাপ্ত পরিমাণে অক্সিজেন উৎপাদন করছে, যা রোগীদের চাহিদা পূরণ করতে সমর্থ। তবে, পরিবহণ এবং সরবরাহ-শৃঙ্খল বজায় রাখার ক্ষেত্রে কিছু বাধা হচ্ছে, যেদিকে নজর দেওয়া প্রয়োজন। তিনি বলেন, সিএসআইআর-সিএমইআরআই-এর অক্সিজেন বর্ধক ইউনিট  বর্তমানে অক্সিজেন সিলিন্ডারের সংকট দূর করতে সাহায্য করবে। পাশাপাশি, পরিবহণ খরচেও সাশ্রয় আসবে। অধ্যাপক  হিরানী চলতি আজকের ওয়েবিনারে বক্তব্য রেখে জানান, বর্তমান অতিমারীর দ্বিতীয় ঢেউ-এর প্রেক্ষিতে এ বিষয়ে একাধিক ওয়েবিনার আয়োজন করে অতিমারীর সঙ্গে লড়াইয়ে বিভিন্ন প্রযুক্তিগত উদ্ভাবন সম্পর্কে মানুষকে সচেতন করা যায়, যাতে, ঐক্যবদ্ধভাবে এর বিরুদ্ধে লড়াই করা যায়। প্রসঙ্গত, সোমবার দুর্গাপুরের সিএসআইআর-সিএমইআরআই এবং বারাণসীর এমএসএমই-ডিআই যৌথভাবে ওইইউ-এর গুনাবলী নিয়ে আলোচনার জন্য একটি ওয়েবিনারের আয়োজন করে। এই ওয়েবিনারে অধ্যাপক  হিরানী ছাড়াও বক্তব্য রাখেন বারাণসী অঞ্চলের যুগ্ম শিল্প কমিশনার শ্রী উমেশ সিং, বারাণসীর এমএসএমই-ডিআই-এর যুগ্ম অধিকর্তা শ্রী এল বি এস যাদব, উত্তরপ্রদেশের বণিকসভা অ্যাসোচেমের সহ-সভাপতি শ্রী পীযূষ আগরওয়াল, শ্রী আর কে চৌধুরী, সহ-অধিকর্তা, এমএসএমই-ডিআই বারাণসী, শ্রী ডি এস মিশ্র, রামনগর ইন্ডাস্ট্রিজ এবং আরও অনেক অতিক্ষুদ্র, ক্ষুদ্র, মাঝারি মানের উদ্যোগগুলির প্রতিনিধিরা।
বারাণসী অঞ্চলের যুগ্ম শিল্প কমিশনার শ্রী উমেশ সিং অধ্যাপক  হিরানীর উদ্যোগের প্রশংসা করে বলেন, বর্তমান অক্সিজেন সংকটের মোকাবিলায় সিএসআইআর-সিএমইআরআই প্রস্তুত অক্সিজেন বর্ধক এই যন্ত্রটি কোভিড রোগীদের চিকিৎসায় যথেষ্ট সাহায্য করবে। তিনি এও জানান, খুব অল্ক সময়ের মধ্যে বারাণসী এবং সংলগ্ন অঞ্চলে অক্সিজেন কারখানা স্থাপন করা হয়েছে এবং আরও কয়েকটি কারখানা গড়ে তোলার পরিকল্পনা রয়েছে। সিএসআইআর-সিএমইআরআই-এর অধিকর্তা এ প্রসঙ্গে জানান, বাজারে অক্সিজেন কনসেনট্রেটর পাওয়া গেলেও তাঁর সংস্থা প্রস্তুত ওইইউ যন্ত্রে অতিরিক্ত বেশ কয়েকটি বৈশিষ্ট্য রয়েছে যেগুলি বাড়িতে-বাড়িতে এবং ছোট ছোট মহল্লায় যে চিকিৎসা কেন্দ্রগুলি রয়েছে অথবা প্রত্যন্ত গ্রামাঞ্চলে যে ছোট ছোট চিকিৎসাকেন্দ্র রয়েছে ব্যবহার করা যেতে পারে। এই যন্ত্রে রয়েছে এই যন্ত্রে দ্বিস্তরীয় পজিটিভ এয়ার ওয়েভ প্রেশার । প্রত্যন্ত অঞ্চলে ছোট ছোট হাসপাতালেও এই যন্ত্রটি ব্যবহার করা যেতে পারে হাসপাতালগুলির মিনি আইসিইউ-তে। কোভিড পরবর্তী পরিস্থিতিতেও অসুস্থ বয়স্ক ব্যক্তি, অপরিণত শিশুদের ক্ষেত্রে অক্সিজেন থেরাপির কাজে এই যন্ত্র ব্যবহার করা যেতে পারে। অধ্যাপক  হিরানী কথাপ্রসঙ্গে এও জানান, তাঁর সংস্থা প্রযুক্তিগত প্রশিক্ষণ এবং কাঁচামালের উৎস বিষয়ে সব ধরণের সাহায্যের হাত বাড়িয়ে দিতে প্রস্তত। এছাড়া, রক্ষণাবেক্ষণ এবং সমস্যা সমাধানে প্রযুক্তি হস্তান্তর করার বিষয়েও ভার্চুয়াল বৈঠকের ব্যবস্থা করা হবে প্রয়োজনে। উল্লেখ্য, সিএসআইআর-সিএমইআরআই প্রযুক্তি ব্যবহার দেশীয় উৎপাদকদের তৈরি ১ লক্ষ বহনযোগ্য অক্সিজেন কনসেনট্রেটর সংগ্রহের জন্য পিএম কেয়ার্স তহবিলের অর্থ মঞ্জুর করেছে কেন্দ্র। এমএসএমই-ডিআই-এর যুগ্ম অধিকর্তা শ্রী এল বি এস যাদব দেশে অক্সিজেনের চাহিদা ও সরবরাহের ব্যবধান দূর করতে দুর্গাপুরের সিএসআইআর-সিএমইআরআই-এর গুরুত্বপূর্ণ ভূমিকার কথা ওয়েবিনারে উল্লেখ করেন। এই সংস্থারই যুগ্ম অধিকর্তা শ্রী রাজেশ কুমার চৌধুরী অন্তে ধন্যবাদজ্ঞাপন সূচক বক্তব্য রাখেন।
SSS/SS/NS
(Visitor Counter : 64
কয়লামন্ত্রক
কয়লা মন্ত্রকের সচিব পদে দায়িত্ব নিলেন ডঃ ইন্দরজিৎ সিং
কয়লা মন্ত্রকের সচিব পদে ডঃ ইন্দরজিৎ সিং আজ দায়িত্ব গ্রহণ করেছেন। তাঁর দায়িত্বগ্রহণ অনুষ্ঠানে মন্ত্রকের উচ্চপদস্হ আধিকারিকরা উপস্হিত ছিলেন। শ্রী সুশীল কুমার গত ৩০ এপ্রিল মন্ত্রকের সচিব পদে অবসরগ্রহণ করলে, ঐ পদটি খালি হয়। ডঃ সিং ঐ পদে স্হলাভিষিক্ত হলেন। খনি দপ্তরের সচিব শ্রী অনীল জি মুখিম অন্তর্বর্তীকালীন সময়ে কয়লামন্ত্রকের সচিব হিসাবে অতিরিক্ত দায়িত্ব পালন করছিলেন।
কয়লা মন্ত্রকের সচিব হিসেবে দায়িত্ব গ্রহণের পূর্বে ডঃ ইন্দরজিৎ সিং কেন্দ্রীয় মন্ত্রিসভার সচিবালয়ের সমন্বয় বিভাগের সচিব হিসাবে দায়িত্ব পালন করেছেন। পাঞ্জাব বিশ্ববিদ্যালয় থেকে তাঁর অর্থনীতিতে পি.এইচ.ডি ডিগ্রি রয়েছে।
(Visitor Counter : 79
রাষ্ট্রপতিরসচিবালয়
অটল টিঙ্কারিং ল্যাব ম্যারথন ২০১৮র নির্বাচিত উদ্ভাবক ছাত্রছাত্রীদের সঙ্গে রাষ্ট্রপতির সাক্ষাৎ
নয়াদিল্লি, ১৪ নভেম্বর, ২০১৯
অটল টিঙ্কারিং ল্যাব ম্যারথন ২০১৮য় উদ্ভাবক ছাত্রছাত্রীরা আজ রাষ্ট্রপতি ভবনে রাষ্ট্রপতি রামনাথ কোবিন্দের সঙ্গে সাক্ষাৎ করেছেন।
পরে ভাষনে ছাত্রছাত্রীদের উদ্দেশ্যে রাষ্ট্রপতি বলেন, দেশের ২ হাজার ৭০০ বিদ্যালয়ের প্রায় ৫০ হাজার ছাত্রছাত্রীদের মধ্যে থেকে তাঁদের নির্বাচিত করা হয়েছে, যা খুবই প্রশংসনীয়। রাষ্ট্রপতি এদিন তাঁদের প্রদর্শনী পরিদর্শন করে সন্তোষ প্রকাশ করেন। তিনি বলেন, দেশের ছাত্রছাত্রীদের সুযোগ দিলে তারা খুব সহজেই যেকোন বিষয় নিয়ে ভাবনাচিন্তা করতে পারে। রাষ্ট্রপতি বলেন, আমরা এখন প্রতিদিনই বিভিন্ন সমস্যার মুখোমুখি হচ্ছি। কিন্তু যুবদের সুযোগ দিলে তাঁরা ভাবনাচিন্তা করে এই ধরণের সমস্যার সমাধান খুব সহজেই করতে পারেন।
অটল টিঙ্কারিং ল্যাব এবং অটল ইনোভেশন মিশনের কাজের প্রশংসা করে রাষ্ট্রপতি বলেন, ছাত্রছাত্রীদের স্বাভাবিক পরিবেশের মধ্যে ভাবনাচিন্তা করার সুযোগ দিতে হবে। এই অটল টিঙ্কারিং ল্যাব এবং অটল ইনোভেশন মিশনের মাধ্যমে ছাত্রছাত্রীদের আত্মনির্ভর এবং করিৎকর্মা করে তোলার প্রয়াস চালানো হচ্ছে, যাতে পরবর্তী প্রজন্ম চাকরি খুঁজবেনা, বরং অন্যদের কর্মসংস্হানের সুযোগ করে দিতে পারবে। এই যুবক এবং যুবতীরাই একদিন সফল উদ্যোগপতি হয়ে উঠবে বলেও রাষ্ট্রপতি আশাপ্রকাশ করেন।
CG/SS/NS
(Visitor Counter : 97
প্রধানমন্ত্রীরদপ্তর
পি ভি চলাপতি রাও-য়ের প্রয়াণে প্রধানমন্ত্রীর শোক প্রকাশ
নয়াদিল্লি, ০১ জানুয়ারি, ২০২৩
প্রবীন বিজেপে নেতা পি ভি চলাপতি রাও-য়ের প্রয়াণে প্রধানমন্ত্রী শ্রী নরেন্দ্র মোদী শোক প্রকাশ করেছেন।
এক ট্যুইটে প্রধানমন্ত্রী বলেছেন;
“পি ভি চলাপতি রাও গাড়ু তাঁর একনিষ্ঠ দেশপ্রেম এবং অসাধারণ সমাজ সেবার জন্য স্মরণীয় হয়ে থাকবেন। অগুনতি বিজেপি কার্যকর্তার কাছে তিনি অনুপ্রেরণার উৎস হয়ে থাকবেন। তাঁর প্রয়াণে শোকাহত। তাঁর পরিবার এবং গুণমুগ্ধদের প্রতি সমবেদনা জানাই। ওম শান্তি।”
PG/AB/NS
(
প্রধানমন্ত্রীরদপ্তর
ফরাসী রাষ্ট্রপতির সঙ্গে প্রধানমন্ত্রীর বৈঠক
নয়াদিল্লি, ১০ সেপ্টেম্বর, ২০২৩
নতুন দিল্লিতে জি২০ শীর্ষ সম্মেলনের ফাঁকে ১০ সেপ্টেম্বর প্রধানমন্ত্রী শ্রী নরেন্দ্র মোদী ফরাসী রাষ্ট্রপতি শ্রী ইমানুয়েল ম্যাক্রোঁ-র সঙ্গে দ্বিপাক্ষিক বৈঠক করেছেন। ১৪ জুলাই ফরাসী জাতীয় দিবসে প্রধানমন্ত্রী প্যারিস সফর করেন। তাঁর সেই সফরের পর রাষ্ট্রপতি ম্যাক্রোঁ-র এটিই প্রথম ভারত সফর। এ বছর ভারত-ফ্রান্স কৌশলগত অংশীদারিত্বের ২৫তম বার্ষিকী উদযাপিত হচ্ছে।
জি২০ গোষ্ঠীর সভাপতির দায়িত্ব সফলভাবে পালন করায় রাষ্ট্রপতি ম্যাক্রোঁ প্রধানমন্ত্রীকে অভিনন্দন জানিয়েছেন। এই সময়কালে ফ্রান্স ভারতকে সহায়তা করায় শ্রী মোদী ফরাসী রাষ্ট্রপতিকে ধন্যবাদ জানান।
উভয় নেতা “হরাইজন ২০৪৭” রোডম্যাপ, ইন্দো-প্রশান্ত মহাসাগরীয় রোডম্যাপ সহ প্রধানমন্ত্রীর প্যারিস সফরকালে অন্য যে বিষয়গুলি নিয়ে আলোচনা হয়েছে সেগুলি ছাড়াও দুই দেশের দ্বিপাক্ষিক সম্পর্কের পর্যালোচনা করেছেন। তাঁরা প্রতিরক্ষা, মহাকাশ, শিল্প-বাণিজ্য এবং স্টার্টআপ ক্ষেত্রে সহযোগিতা, পারমাণবিক জ্বালানী, এসএমআর ও এএমআর প্রযুক্তির উন্নয়নে যৌথ অংশীদারিত্ব, ডিজিটাল জন পরিকাঠামো, অত্যাধুনিক প্রযুক্তি, যোগাযোগ ব্যবস্থা, জ্বালানী, জলবায়ু পরিবর্তন, শিক্ষা, জাতীয় সংগ্রহশালার ক্ষেত্রে সহযোগিতা এবং দুটি দেশের মানুষের মধ্যে উন্নত যোগাযোগ গড়ে তোলা সহ বিভিন্ন বিষয় নিয়ে মতবিনিময় করেছেন।
দুই নেতা গুরুত্বপূর্ণ আন্তর্জাতিক ও আঞ্চলিক নানা ঘটনাবলী আলোচনা করেছেন। আলোচনায় ভারত-প্রশান্ত মহাসাগরীয় অঞ্চল স্থান পেয়েছে। তাঁরা বহুস্তরীয় ব্যবস্থাপনাগুলির সংস্কারের ওপর গুরুত্ব দিয়েছেন। ভারত-মধ্যপ্রাচ্য-ইউরোপ অর্থনৈতিক করিডোরের ঘোষণাকে স্বাগত জানিয়ে উভয় নেতা এটির বাস্তবায়নে একযোগে কাজ করার অঙ্গীকার করেছেন।
ভারতের সফল চন্দ্রযান-৩ মিশনের কারণে রাষ্ট্রপতি ম্যাক্রোঁ প্রধানমন্ত্রীকে অভিনন্দন জানান। এই প্রসঙ্গে তাঁরা মহাকাশ ক্ষেত্রে ভারত ও ফ্রান্সের ৬ দশকের সহযোগিতার বিষয়টি উল্লেখ করেন।
AC/CB/NS
(